Panait Zosin

Panait Zosin (1873–1942) var en rumensk lege, publisist og politiker som var en av de første fortalerne for den ateistiske bevegelsen i Romania.

 Biografi 
Han var sønn av en godseier, og gikk mellom 1884 og 1892 på A. T. Laurian-gymnaset i Botoșani, ett av de beste i området. Allerede som gymnasiast ble han tiltrukket av sosialismen, leste Marx og Engels, og ble leder for unge sosialister i Botoșani. Han var i stadig konflikt med myndighetene og ble ansett av sine samtidige for å være en «lidenskapelig sosialist, en reaksjonær ungdom, anarkist, som konspirerte bestandig». I 1891 var han en av initiativtakerne til den første arbeiderklubben i Botoșani, og i mars 1892, sammen med to medarbeidere, Nicolau şi Iacob Țăranu, utga han Proletarul, en sosialistisk avis som kom ut to ganger i måneden. Den 1. mai 1892 organiserte han sammen med andre sosialister et 1. mai-tog, og som følge ble han utvist fra gymnaset sammen med seks andre klassekamerater. Ettersom han ikke fikk lov å fortsette skolegangen i Romania, reiste han til Brusell, der han studerte medisin. Han fortsatte studiene sine i Tyskland, Berlin og i Heidelberg. I Tyskland spesialiserte han seg i nevropsykiatri. Etter at han reiste tilbake til Romania, etablerte han sammen med venner sosialistiske aviser og magasiner, så som Mișcarea socială, Munca og Revista Ideei. I dette siste bladet publiserte de ved siden av oversettelser fra greske klassiske filosofer og moderne sosialister, også verker av kjente anarhister, så som Mihail Bakunin og Piotr Kropotkin, eller av anarkoindividualistene Max Stirner, Han Ryner og Henry David Thoreau.

Han var professor ved det medisinske Fakultet i Iași. Han er forfatter av en rekke verk om psykiatri, balneologi, sosialmedisin (noen ble premiert av Det rumenske akademi). I 1897 redigerte han sammen med Panait Mușoiu bladet Mișcarea socială, som også hadde oversettelser fra Friedrich Engels. Mellom 1908 og 1909 var han sammen med S. Moruzzi leder for magasinet Îndrumarea.

Etter at han flyttet til Iași, stiftet han sammen med Panait Mușoiu Munca, der de polemiserte med deres tidligere kamerat Ioan Nădejde, som hadde blitt sosialdemokrat. Panait Zosin oversatte til rumensk L’Idéal de la jeunesse av Élisée Reclus og publiserte i 1895 brosjyren Determinismul.Dictionnaire des militants anarchistes: Panait Zosin

Den rumenske filosofen Vasile Conta og Auguste Comtes positivisme hadde også en innflytelse på Zosins tenkning, særlig mot slutten av hans liv.

I 1920 ble han ordfører i Iași.

Det finnes et portrett av Panait Zosin laget av Gheorghe Popovici.Pictorul Gheorghe Popovici

 Bibliografi 
 Determinismul, Lito-Tip. Motzătzeanu & Lambru, București, 1895.
 Substratul Patologic în Pesimismul Contimporan, București, 1900.
 Expertiza Psihiatrică cu referire la articolele respective din legile române în vigoare, sub raportul medical, juridic și social, Inst. de arte grafice Eminescu, București, 1902.
 Libera-cugetare. Câteva considerații asupra raporturilor religiei față de naționalitate, știință, morală și filozofie, i Rațiunea. Revistă bilunară de liberă-cugetare, București, 1910.
 Câteva considerațiuni pentru libertatea de cugetare privind Religiunea față de Naționalitate, Știință, Morală și Filosofie, Tip. Progresul, Iași, 1910.
 Expunere de titluri și lucrări medicale, Inst. de Arte Grafice N. V. Ștefaniu & Co., Iași, 1912.
 Bătrânețea și senilitatea din punct de vedere clinic și îngrijirea bătrânilor, Inst. de Arte Grafice N. V. Ștefaniu & Co., Iași, 1912.
 Viitorul României sau Ce constată un Român în țara lui și ce propune pentru propășirea ei, Tip. Progresul A. Grunberg, Iași, 1907.
 Socialism și pozitivism, Tipografia Lumina Moldovei, Iași, 1920.

 Oversettelser 
 Edgar Allan Poe, «Morella», i Românul, București, anul XXXVIII, 1894, nr. 423, s. 17–23.
 Élisée Reclus, Idealul tinerimii, București, 1895.
 J. Michaux, Educațiunea Scandinavă, Iași, 1910.
 Auguste Comte, Calendarul pozitivist…, Iași, 1913.
 ***, Discurs despre spiritul pozitiv…, Iași, 1913.

 Referanser 

 Litteratur 
 Academia Republicii Populare Române, Dicționar Enciclopedic Român, Ed. Politică, București, 1962–1964.
 N. Stratone, Ideas of Dr. Panaite Zosin Concerning the Role of the Social Factor in Medicine. Rev. Med. Chir. Soc. Med Nat Iasi. 1974 Apr; 78 (2): 487-92.
 Goldenberg I, Marinescu C.: Panait Zosin, Valorous Psychiatrist and Social Militant, Rev Med Chir Soc Med Nat Iasi. 1971 Jul-Sep;75 (3): 769-72.

Kategori:Anarkister
Kategori:Sosialister
Kategori:Ateismeforkjempere
Kategori:Rumenske politikere
Kategori:Rumenske professorer
Kategori:Rumenske leger